**บทที่ 3**

**วิธีดำเนินการวิจัย**

การวิจัย ภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด ตามความคิดเห็นของประชาชน เป็นการวิจัยแบบผสานวิธี (Mixed Method Research) โดยใช้วิธีวิจัยเชิงประมาณ (Quantitative Research) โดยใช้แบบสอบถาม (Questionnaire) เป็นเครื่องมือ ในการเก็บรวบรวมข้อมูล และใช้วิธีวิจัยเชิงคุณภาพ (Qualitative Research) เป็นการเก็บข้อมูลโดยการสัมภาษณ์เชิงลึก (In-depth Interview) กับผู้ให้ข้อมูลสำคัญ (Key Informants) หรือผู้รู้ ซึ่งผู้วิจัยกำหนดวิธีดำเนินการ ตามลำดับขั้น ดังนี้

1. การวิจัยเชิงปริมาณ

2. การวิจัยเชิงคุณภาพ

**3.1 การวิจัยเชิงปริมาณ**

**3.1.1 ประชากรและกลุ่มตัวอย่าง**

3.1.1.1 ประชากร(Population) ได้แก่ ประชาชนที่เป็นหัวหน้าครัวเรือนหรือตัวแทนครัวเรือนที่มีอายุ 18 ปี ขึ้นไป ในเขตองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด 10 หมู่บ้าน จำนวนรวม 1,323 คน จาก 1,323 ครัวเรือน (องค์การบริหารส่วนตำบลน้ำใส, 2559, น. 23)

3.1.1.2 กลุ่มตัวอย่าง (Samples) ได้แก่ ประชาชนที่เป็นหัวหน้าครัวเรือนหรือตัวแทนในเขต องค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด 10 หมู่บ้าน จำนวนรวม 308 คน จาก 308 ครัวเรือนโดยใช้วิธีการคำนวณขนาดกลุ่มตัวอย่างตามสูตร ของ ยามาเน (Taro, 1973, p. 727) ดังนี้

 n = *(3-1)*

กำหนดความหมาย ดังนี้

N = จำนวนประชากร

n = ขนาดของกลุ่มตัวอย่าง

e = ความคลาดเคลื่อนที่ยอมให้เกิด เท่ากับ .05

n = *(3-2)*

เพื่อให้ได้ได้กลุ่มตัวอย่างจำนวนเต็ม จึงเพิ่มเป็น 308 คน ตามตารางที่ 3.1

**ตารางที่ 3.1**

*ชื่อหมู่บ้าน จำนวนครัวเรือน และกลุ่มตัวอย่าง ในเขตองค์การบริหารส่วนตำบล น้ำใส อำเภอ จตุรพักตรพิมาน จังหวัดร้อยเอ็ด*

|  |  |  |  |
| --- | --- | --- | --- |
| หมู่ที่ | ชื่อหมู่บ้าน | จำนวนครัวเรือน | กลุ่มตัวอย่าง |
|
| 1 | บ้านน้ำใส | 237 | 55 |
| 2 | บ้านเที่ยมแข้ | 161 | 38 |
| 3 | บ้านยางเครือ | 138 | 32 |
| 4 | บ้านขุมดิน | 144 | 34 |
| 5 | บ้านหางกุด | 62 | 14 |
| 6 | บ้านน้ำใส | 225 | 52 |
| 7 | บ้านสว่างอารมณ์ | 94 | 22 |
| 8 | บ้านหนองแหน | 36 | 8 |
| 9 | บ้านขุมดิน | 114 | 27 |
| 10 | บ้านเทียมแข้ | 112 | 26 |
|  | รวม | 1,323 | 308 |

*หมายเหตุ* ปรับปรุงจาก แผนพัฒนาสามปี (น. 23) โดย องค์การบริหารส่วนตำบลน้ำใส, 2559,ร้อยเอ็ด, องค์การบริหารส่วนตำบลน้ำใส

3.1.1.3 การสุ่มตัวอย่าง (Sampling) ผู้วิจัยใช้วิธีการสุ่มตัวอย่างตามลำดับ ดังนี้

1) สุ่มแบบแบ่งชั้นภูมิ (Stratified Random Sampling) คือการกำหนดประชากรจากทุกหน่วยของการวิจัย ได้แก่ ประชาชนที่เป็นหัวหน้าครัวเรือนหรือตัวแทนที่มีอายุ 18 ปี ขึ้นไปในเขต องค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด 10 หมู่บ้าน เป็นประชากรการวิจัย จากนั้นใช้วิธีการกำหนดสัดส่วน(Proportional to Size)โดย โดยแบ่งสัดส่วนของประชากรและกลุ่มตัวอย่างจำแนกตามหมู่บ้าน

2) สุ่มแบบอย่างง่าย (Simple Random Sampling) เป็นการสุ่มตัวอย่าง ที่ประชากรมีสิทธิ์ได้รับเลือกเท่า ๆ กัน (ไพศาล หวังพานิช, 2552*,* น. 48)โดยทำบัญชีรายชื่อของประชากร และทำการจับสลาก จนได้กลุ่มตัวอย่างครบตามต้องการ ซึ่งมีลำดับขั้นตอนการสุ่ม ตัวอย่าง ดังนี้

2.1) จัดทำบัญชีเลขที่บ้านของแต่ละหมู่บ้าน

2.2) เขียนเลขที่บ้านของแต่ละหมู่บ้าน ลงในแผ่นกระดาษโดยใช้ 1 เลขที่บ้าน ต่อ 1 แผ่น แล้วม้วนเป็นสลากนำลงกล่อง

2.3) จับขึ้นมาทีละแผ่น ได้เลขที่บ้านใดจดบันทึกไว้

2.4) ม้วนสลากแผ่นเดิมใส่ลงในกล่องเดิมเพื่อที่จะให้โอกาสถูกเลือกทุกคนเท่ากันแล้วจับสลากขึ้นมาใหม่

2.5) กรณีหยิบได้ชื่อเดิม นำใส่ลงไปในกล่องเดิมแล้วจับขึ้นมาใหม่อีกครั้ง ดำเนินการเช่นนี้ จนได้กลุ่มตัวอย่างครบ 308 คน ดังตารางที่ 3.1

**3.1.2 เครื่องมือที่ใช้ในการเก็บรวบรวมข้อมูล**

3.1.2.1 ลักษณะของเครื่องมือ

เครื่องมือที่ใช้ในการเก็บรวบรวมข้อมูลครั้งนี้ เป็นแบบสอบถามเกี่ยวกับภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด ตามความคิดเห็นของประชาชน แบ่งออกเป็น 3 ตอน คือ

ตอนที่ 1 แบบสอบถามเกี่ยวกับข้อมูลทั่วไปของผู้ตอบแบบสอบถามเป็นลักษณะคำถามมีคำตอบให้เลือกตอบ (Check list) ประกอบด้วย เพศ อายุ ระดับการศึกษา และอาชีพ ตอนที่ 2 เป็นแบบสอบถามระดับภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด ตามความคิดเห็นของประชาชน จำรวน 5 ด้าน คือ ด้านความเป็นผู้นำ ด้านบุคลิกภาพ ด้านมนุษยสัมพันธ์ ด้านคุณธรรมจริยธรรม และด้านทักษะความรู้ความสามารถในการบริหารงาน ลักษณะของแบบสอบถามเป็นแบบมาตราส่วนประมาณค่าของลิเคิร์ท (Likert) 5 ระดับ คือ มากที่สุด มาก ปานกลาง น้อย และน้อยที่สุด จำนวน 36 ข้อ

ตอนที่ 3 เป็นข้อเสนอแนะของประชาชนต่อภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด จำนวน 5 ข้อ

**3.1.3 การสร้างเครื่องมือที่ใช้ในการเก็บรวบรวมข้อมูล**

ในการสร้างเครื่องมือที่ใช้ในการเก็บรวบรวมข้อมูล ได้ดำเนินการเป็นขั้นตอน ดังนี้

3.1.3.1 ศึกษา แนวคิด ทฤษฎี เอกสาร และงานวิจัยที่เกี่ยวข้องเพื่อเป็นแนวทางในการสร้างแบบสอบถาม

3.1.3.2 กำหนดขอบข่ายของคำถาม เพื่อให้ครอบคลุมกรอบแนวคิดวัตถุประสงค์ของการวิจัยเพื่อให้ทราบถึงระดับ ภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด ตามความคิดเห็นของประชาชน แล้วนำมาสร้างแบบสอบถาม จำนวน 5 ด้าน คือ

1) ด้านความเป็นผู้นำ จำนวน 8 ข้อ

2) ด้านบุคลิกภาพ จำนวน 8ข้อ

3) ด้านมนุษยสัมพันธ์ จำนวน 8 ข้อ

4) ด้านคุณธรรมจริยธรรม จำนวน 5 ข้อ

5) ด้านทักษะความรู้ความสามารถในการบริหารงาน จำนวน 7 ข้อ

3.1.3.3 นำแบบสอบถามฉบับร่างเสนออาจารย์ที่ปรึกษา เพื่อพิจารณาตรวจสอบ แก้ไข และเสนอแนะปรับปรุงเพื่อความถูกต้องและเหมาะสมของแบบสอบถาม

3.1.3.2 นำแบบสอบถามที่ปรับปรุงแล้วเสนอผู้เชี่ยวชาญให้พิจารณา ความเที่ยงตรงของเนื้อหา ภาษา การวัดผลและประเมินผล และพิจารณาความสอดคล้องระหว่างข้อคำถามกับวัตถุประสงค์ โดยหาค่าดัชนีความสอดคล้อง (Index of Item – Objective Congruence หรือ IOC) โดยกำหนดค่า IOC ดังนี้

ถ้าเห็นว่าสอดคล้อง ตรงกับวัตถุประสงค์ ให้ 1 คะแนน

ถ้าไม่แน่ใจว่าสอดคล้อง กับวัตถุประสงค์ ให้ 0 คะแนน

ถ้าเห็นว่าไม่สอดคล้อง ไม่ตรงกับวัตถุประสงค์ ให้ -1 คะแนน

ผู้เชี่ยวชาญ 3 ท่าน ได้แก่

1) นายเทพนิมิต โพธิกุล วุฒิการศึกษา รัฐศาสตรมหาบัณฑิต (สาขาการปกครอง) ตำแหน่ง ปลัดองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด เป็นผู้เชี่ยวชาญด้านเนื้อหา

2) นางปิยวรรณ อุดม วุฒิการศึกษา ครุศาสตรมหาบัณฑิต (ภาษาไทย) ตำแหน่ง ครูอันดับ คศ. 3 วิทยฐานะครูชำนาญการพิเศษโรงเรียนสุวรรณภูมิวิทยาลัย อำเภอสุวรรณภูมิ จังหวัดร้อยเอ็ด เป็นผู้เชี่ยวชาญ ด้านภาษา

3) นางทิพารัตน์ ขันแก้ว วุฒิการศึกษา ศึกษาศาสตรมหาบัณฑิต (การวัดผลและประเมินผล) ตำแหน่งครูอันดับ คศ. 3 วิทยฐานะครูชำนาญการพิเศษ โรงเรียนสุวรรณภูมิวิทยาลัย อำเภอสุสรรณภูมิ จังหวัดร้อยเอ็ด เป็นผู้เชี่ยวชาญด้านการวัดผลและประเมินผล

4) นำแบบสอบถามที่ผ่านการพิจารณาความสอดคล้องของผู้เชี่ยวชาญ โดยนำข้อที่มีค่าเฉลี่ย IOC ตั้งแต่ .66 ไปทดลองใช้ (Try Out) กับประชาชนที่เป็นหัวหน้าครัวเรือนหรือตัวแทนครัวเรือนที่มีอายุ 18 ปี ขึ้นไป ในเขตองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด จำนวน 40 คน ที่ไม่ใช่กลุ่มตัวอย่าง แล้วนำมาหาค่าความเชื่อมั่นของแบบสอบถาม (Reliability) โดยใช้การวิเคราะห์ค่าสัมประสิทธิ์แอลฟา ตามวิธีของครอนบาค (Cronbach’s Alpha Coefficient)

5) จัดพิมพ์เป็นแบบสอบถามฉบับสมบูรณ์แล้วนำไปเก็บข้อมูลกับกลุ่มตัวอย่าง

**3.1.4 การเก็บรวบรวมข้อมูล**

ผู้วิจัยกำหนดขั้นตอนและวิธีการเก็บรวบรวมข้อมูล มีดังนี้

3.1.4.1 ขอหนังสือแนะนำตัวจากคณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม ถึงนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด เพื่อขออนุญาตเก็บข้อมูลกับกลุ่มตัวอย่าง

3.1.4.2 ดำเนินการเก็บรวบรวมข้อมูลตามกำหนดเวลา โดยกำหนดให้มีผู้ช่วยผู้วิจัย

แต่ละหมู่บ้าน

**3.1.5 การวิเคราะห์ข้อมูล**

ผู้วิจัยทำการประมวลผลวิเคราะห์ข้อมูลโดยใช้โปรแกรมคอมพิวเตอร์ โดยดำเนินการตามขั้นตอน ดังนี้

3.1.5.1 นำแบบสอบถามที่ได้รับคืนมาตรวจสอบความสมบูรณ์ และความถูกต้อง

3.1.5.2 นำแบบสอบถามที่สมบูรณ์แล้ว ลงรหัสตามแบบการลงรหัส (Coding Form)

3.1.5.3 นำแบบสอบถามที่ลงรหัสแล้วให้คะแนนแต่ละข้อ โดยกำหนดไว้ 5 ระดับ ตามวิธีการของ ลิเคิร์ท (LiKert ) ดังนี้ (กัลยา วานิชย์บัญชา, 2548, น. 74)

กำหนดให้ 5 คะแนน หมายความว่า ระดับความคิดเห็นมากที่สุด

กำหนดให้ 4 คะแนน หมายความว่า ระดับความคิดเห็นมาก

กำหนดให้ 3 คะแนนหมายความว่า ระดับความคิดเห็นปานกลาง

กำหนดให้ 2 คะแนน หมายความว่า ระดับความคิดเห็นน้อย

กำหนดให้ 1 คะแนน หมายความว่า ระดับความคิดเห็นน้อยที่สุด

3.1.5.4 นำแบบสอบถามที่ลงคะแนนเรียบร้อยแล้วไปประมวลผลและวิเคราะห์ข้อมูลด้วยเครื่องคอมพิวเตอร์ แล้วนำมาเทียบเกณฑ์ค่าเฉลี่ย ดังนี้ (กัลยา วานิชย์บัญชา, 2548, น. 76)

ค่าเฉลี่ย 4.51 ถึง 5.00 หมายความว่า ระดับความคิดเห็นมากที่สุด

ค่าเฉลี่ย 3.51 ถึง 4.50 หมายความว่า ระดับความคิดเห็นมาก

ค่าเฉลี่ย 2.51 ถึง 3.50 หมายความว่า ระดับความคิดเห็นมาก

ค่าเฉลี่ย 1.51 ถึง 2.50 หมายความว่า ระดับความคิดเห็นน้อย

ค่าเฉลี่ย 1.00 ถึง 1.50 หมายความว่า ระดับความคิดเห็นน้อยที่สุด

**3.1.6 สถิติที่ใช้ในการวิเคราะห์ข้อมูล**

ผู้วิจัยได้นำสถิติมาประกอบการวิเคราะห์ข้อมูล ดังนี้

3.1.6.1 สถิติที่ใช้ในการวิเคราะห์ข้อมูลพื้นฐานทั่วไปของผู้ตอบแบบสอบถาม ใช้ค่าความถี่ (Frequency) และค่าร้อยละ (Percentage)

3.1.6.2 สถิติที่ใช้ในการวิเคราะห์ระดับภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด ตามความคิดเห็นของประชาชน ใช้ค่าเฉลี่ย (Mean) และ ส่วนเบี่ยงเบนมาตรฐาน (Standard Deviation)

3.1.6.3 สถิติที่ใช้ในการทดสอบสมมติฐาน ใช้ *t* –test และการวิเคราะห์ความแปรปรวนทางเดียว (One Way ANOVA : *F*-test)โดยกำหนดนัยสำคัญของการทดสอบที่ระดับ .05

3.1.6.4 สถิติที่ใช้ในการวิเคราะห์ข้อเสนอแนะ ใช้การแจกแจงความถี่และพรรณนาความ

**3.2 การวิจัยเชิงคุณภาพ**

ในการวิจัยเชิงคุณภาพ ได้ดำเนินการตามขั้นตอนดังต่อไปนี้

**3.2.1 กลุ่มเป้าหมาย** ได้แก่ ผู้รู้เกี่ยวกับภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด จำนวน 31 คนโดยใช้วิธีสุ่มแบบเจาะจง (Purposive Random Sampling) ได้แก่

3.2.1.1 ตัวแทนเจ้าหน้าที่ภาครัฐ จำนวน 8 คน ประกอบด้วย

1) ผู้ใหญ่บ้านหรือตัวแทน 5 คน จาก 5 หมู่บ้าน

2) หัวหน้าส่วนราชการในองค์การบริหารส่วนตำบล จำนวน 3 คน

3.2.1.2 ตัวแทนภาคเอกชน จำนวน 3 คน

3.2.1.3 ตัวแทนประชาชน 20 คน จาก 10 หมู่บ้าน ๆ ละ 2 คน

**3.2.2 เครื่องมือที่ใช้ในการวิจัย** ประกอบด้วย (1) แบบสัมภาษณ์ชนิดกึ่งโครงสร้าง (Semi-Structure Interview)

**3.2.3 การสร้าง และตรวจสอบคุณภาพเครื่องมือ**

3.2.3.1 นำภาวะผู้นำของนายกองค์การบริหารส่วนตำบลน้ำใส อำเภอจตุรพักตรพิมาน จังหวัดร้อยเอ็ด 5 ด้าน ได้แก่ ความเป็นผู้นำด้านบุคลิกภาพ ด้านมนุษยสัมพันธ์ ด้านคุณธรรมจริยธรรมและด้านทักษะความรู้ความสามารถในการบริหารงาน กำหนดเป็นประเด็นสำคัญในแบบสัมภาษณ์

3.2.3.2 นำร่างแบบสัมภาษณ์เสนออาจารย์ที่ปรึกษาเพื่อให้ข้อเสนอแนะ

3.2.3.3 เสนอผู้เชี่ยวชาญทั้ง 3 ท่านจากการวิจัยเชิงปริมาณตรวจสอบความถูกต้องสมบูรณ์

3.2.3.4 พิมพ์แบบสัมภาษณ์เพื่อใช้เก็บรวมรวบข้อมูลต่อไป

**3.2.4 การเก็บรวบรวมข้อมูล**

3.2.4.1 นัดหมายวันเวลา และสถานที่ ล่วงหน้า กลุ่มเป้าหมายทั้ง 31 คน เพื่อสัมภาษณ์

3.2.4.2 ดำเนินการสัมภาษณ์กลุ่มเป้าหมายทั้ง 31 คน โดยมีผู้ช่วยผู้วิจัยสองคนเพื่อจดบันทึกคำให้สัมภาษณ์ และถ่ายภาพประกอบเป็นหลักฐาน

**3.2.5 การวิเคราะห์ข้อมูล**

3.2.5.1 ตรวจสอบข้อมูลการให้สัมภาษณ์ จากแบบสัมภาษณ์ จากเครื่องบันทึกเสียง แล้ว ของประเด็นสัมภาษณ์

3.2.5.2 วิเคราะห์ข้อมูล และสรุปผลการให้สัมภาษณ์ จัดทำรายงานผลการวิจัย